AIŠKINAMASIS RAŠTAS

Dėl audito įmonės išrinkimo viešosios įstaigos Molėtų turizmo ir verslo informacijos centro finansinių ataskaitų rinkinių auditui atlikti

**1. Parengto tarybos sprendimo projekto tikslai ir uždaviniai**

Viešoji įstaiga Molėtų turizmo ir verslo informacijos centras (toliau – Įstaiga) 2018 m. lapkričio 30 d. raštu Nr. SD-51 „Dėl VšĮ Molėtų turizmo ir verslo informacijos centro audito įmonės parinkimo 2018 m., 2019 m., 2020 m. finansinių ataskaitų rinkinių auditui atlikti” prašo išrinkti audito įmonę 2018, 2019 ir 2020 metų finansinių ataskaitų rinkinių auditams atlikti. Įstaiga apklausė tris tiekėjus dėl audito paslaugų atlikimo. Pasiūlymų vertinimo kriterijus – mažiausia kaina. Prie rašto pridedama 2018 m. lapkričio 28 d. tiekėjų apklausos pažyma, kurioje nurodyta, kad mažiausią kainą pasiūlė UAB „Tezaurus auditas“. 2018, 2019 ir 2020 metų finansinių ataskaitų rinkinių auditus UAB atliks už 1633,5 Eur (kasmet sumokant po 544,50 Eur).

Vadovaudamasis Lietuvos Respublikos viešųjų įstaigų įstatymo (toliau – Įstatymas) 10 straipsnio 1 dalies 14 punktu, viešosios įstaigos visuotinis dalininkų susirinkimas (šiuo atveju – Molėtų rajono savivaldybės taryba) priima sprendimą dėl viešosios įstaigos metinių finansinių ataskaitų rinkinio audito ir renka auditorių ar audito įmonę.

Parengto sprendimo projekto tikslas – priimti sprendimą atlikti viešosios įstaigos Molėtų turizmo ir verslo informacijos centro 2018, 2019 ir 2020 metų finansinių ataskaitų rinkinių auditus, išrinkti audito įmonę, nustatyti audito paslaugų apmokėjimo sąlygas ir įgalioti direktorę Daivą Kulienę pasirašyti audito paslaugų atlikimo sutartį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos viešųjų įstaigų įstatymo 10 straipsnio 1 dalies 14 punktas, 11 straipsnio 2 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomos teisės aktų nuostatos.

Neigiamų pasekmių nenumatoma.

**4. Priemonės sprendimui įgyvendinti**

Bus atlikti Įstaigos 2018, 2019, 2020 metų finansinių ataskaitų rinkinių auditai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Už audito paslaugų atlikimą per 3 metus Įstaiga iš savo biudžeto lėšų sumokės 1633,5 Eur.

**6. Vykdytojai, įvykdymo terminai**

Sprendimo vykdytojas – Įstaigos direktorius.